|  |  |  |
| --- | --- | --- |
|  | VÁLLALKOZÁSI SZERZŐDÉS | ikt. sz. |

amely létrejött

egyrészről a **<név>**

Székhely:

Képviseli:

PIR szám:

Adószám:

Bankszámlaszám:

mint Megrendelő (a továbbiakban: **Megrendelő**),

másrészről **<név>**

Címe:

Képviseli:

Nyilvántartási szám/Cégjegyzék szám:

Adószám:

Bankszámlaszám:

mint Vállalkozó (a továbbiakban: **Vállalkozó**),

a továbbiakban önálló említésük esetén **Fél**, együttesen **Felek** között az alulírott napon és helyen, az alábbi feltételek mellett:

**PREAMBULUM**

Azt megfogalmazni, hogy az intézmény számára milyen termék beszerzése/szolgáltatás igénybevétele miért vált szükségessé. Esetleg milyen eljárásban történt meg a partner kiválasztása (beszerzési eljárás, három ajánlatadó közül ő volt a legkedvezőbb stb).

**1. A SZERZŐDÉS TÁRGYA**

1.1. Jelen Szerződés keretében Megrendelő megrendeli, Vállalkozó pedig elvállalja <mit> a jelen Szerződésben részletezettek szerint, valamint Vállalkozónak az 1. számú mellékletet képező Ajánlatában meghatározott, és Megrendelő által elfogadott <a szerződés tárgyának pontos, részletes meghatározása>

1.2. Felek rögzítik, hogy Vállalkozó – külön díjigény nélkül – köteles a rendeltetésszerű használathoz szükséges valamennyi – jelen Szerződésben vagy mellékleteiben kifejezetten nem említett, de <termék beszerzésével, szolgáltatás igénybevételével> összefüggő és a szakmai szokások, hatósági rendelkezések szerint a kifogástalan és jogszerű teljesítéshez kapcsolódó – tevékenység ellátására.

1.3. Vállalkozó a Szerződés aláírásával kijelenti, hogy az 1.1. pontban meghatározott feladatok szerződésszerű teljesítéséhez szükséges szakértelemmel, tapasztalattal és háttérrel rendelkezik.

**2. A SZERZŐDÉS HATÁLYA, A TELJESÍTÉS HELYE**

2.1. Jelen Szerződés **…………….. napján lép hatályba** és a szerződéses kötelezettségek mindkét Fél általi teljesítésének napjáig, de legkésőbb **………….. napjáig terjedő határozott időtartamra/határozatlan időtartamra jön létre.** Felek rögzítik, hogy amennyiben a Felek aláírása nem egy időben történik, úgy a hatálybalépés tekintetében a későbbi aláírás dátuma az irányadó.

2.2. Felek rögzítik, hogy azon, a Szerződés alapján fennálló jogok és kötelezettségek, amelyeknek természetüknél fogva a Szerződés megszűnését követően továbbra is fenn kell maradniuk - különös tekintettel a jótállási-, a személyes adatok védelmére és kezelésére, valamint a titoktartási kötelezettségre vonatkozó rendelkezésekre -, a Szerződés megszűnését követően is hatályban maradnak.

2.3. Felek rögzítik, hogy a Szerződés teljesítésének helye Megrendelő ………………….. szám alatti székhelye. Megrendelő a teljesítési hely Budapest közigazgatási határain belüli, egyoldalú nyilatkozattal történő megváltoztatásának jogát fenntartja, melyről Vállalkozót köteles előzetesen írásban értesíteni. Felek rögzítik, hogy a teljesítés helyének módosítása nem minősül a Szerződés módosításának, a módosítás alapján a Vállalkozó külön további költségigényre nem jogosult.

**3. A FELEK JOGAI ÉS KÖTELEZETTSÉGEI**

3.1. Vállalkozó feladatait és a tevékenység végzésének feltételeit úgy köteles megszervezni, hogy biztosítsa a tevékenység szakszerű, gazdaságos, az elvárható minőségben történő, valamint a vállalt határidőre való befejezését.

3.2. Vállalkozó a Szerződés tárgyát képező feladatokat a saját munkaerejével, saját vagy általa jogszerűen használt gépeivel, eszközeivel és szerszámaival, saját szervezésében köteles elvégezni. A munkavégzéshez szükséges eszközöket, berendezéseket, alap- és segédanyagokat a Vállalkozó biztosítja.

3.3. Megrendelő, illetve a Szerződésben megjelölt kapcsolattartója a Vállalkozót az anyagfelhasználás kérdésében, valamint az eredményes, hibátlan teljesítés érdekében utasíthatja, Vállalkozó a Megrendelő utasításai szerint köteles eljárni. A Megrendelő kizárólag a Szerződés tárgyát képező feladatok célját illetően jogosult a Vállalkozó részére utasítást adni, az utasítása azonban nem terjedhet ki a tevékenység megszervezésére, és nem teheti a teljesítést terhesebbé. Amennyiben Megrendelő célszerűtlen vagy szakszerűtlen utasítást ad, a Vállalkozó köteles őt erre figyelmeztetni. Ha a Megrendelő a figyelmeztetés ellenére utasítását fenntartja, a Vállalkozó a Szerződéstől elállhat vagy a feladatot a Megrendelő utasításai szerint, a Megrendelő kockázatára elláthatja. Megrendelő, illetve a Szerződésben megjelölt kapcsolattartója a Vállalkozó tevékenységét, a feladatok végrehajtásának menetét és eredményeit, a felhasználásra kerülő anyagokat – a Szerződés alapján történő teljesítéssel összefüggésben – bármikor jogosult ellenőrizni, ezt a jogát azonban csak a munkavégzés hátráltatása nélkül gyakorolhatja, a munkát nem zavarhatja, a Vállalkozó tevékenységét nem késleltetheti. Amennyiben a Megrendelő a Vállalkozó munkájával, annak minőségével kapcsolatban hibát észlel, úgy erről haladéktalanul köteles a Vállalkozót írásban értesíteni, Vállalkozó pedig köteles az észlelt hibákat, hiányosságokat haladéktalanul orvosolni. A Vállalkozó nem mentesül a szerződésszegés jogkövetkezményei alól amiatt, hogy a Megrendelő a Vállalkozó tevékenységét nem- vagy nem megfelelően ellenőrizte.

3.4. Vállalkozó alvállalkozók, közreműködők és egyéb teljesítési segédek igénybevételére a Megrendelő előzetes tájékoztatása mellett korlátozás nélkül jogosult. Az alvállalkozók munkavégzésének összehangolása a Vállalkozó feladata. Felek rögzítik, hogy Megrendelő a Vállalkozó alvállalkozóival nem áll szerződéses kapcsolatban. Vállalkozó köteles gondoskodni az általa a teljesítésbe bevont alvállalkozókat megillető díjak alvállalkozók felé történő megfizetéséről, az alvállalkozók nem jogosultak semmilyen díj-, költség- vagy egyéb követeléssel fellépni Megrendelővel szemben. Vállalkozó az alvállalkozók által teljesített feladatokért úgy felel, mint a sajátjáért, mintha az adott munkát maga végezte volna el. A Megrendelő által kiválasztott alvállalkozó (közreműködő) által elkövetett szerződésszegésért a Vállalkozó nem felel.

3.5. Vállalkozó kötelezettséget vállal arra, hogy a szerződéses feladatai ellátásához megfelelő, szakképzett személyeket biztosít, akik a feladatok ellátásához szükséges szakmai végzettségekkel, képzettségekkel és gyakorlattal rendelkeznek és a legjobb szakmai tudásuk szerint kötelesek eljárni. Vállalkozó köteles gondoskodni a munkavégzők szükséges egyéni védőeszközzel történő ellátásáról, melynek használatát megköveteli.

3.6. Felek kölcsönösen kötelesek egymást tájékoztatni minden olyan körülményről, amely a teljesítés idejét vagy minőségét érinti, a tevékenység eredményességét vagy határidőre való elvégzését veszélyezteti vagy gátolja, vagy ha alvállalkozó, közreműködő vagy teljesítési segéd igénybevétele vált szükségessé. Az értesítés elmulasztásából eredő kárért az értesítést elmulasztó Fél felelősséggel tartozik. Vállalkozó a feladatok elvégzése során felmerült, előre nem látott körülményeket haladéktalanul köteles jelezni Megrendelő felé, továbbá köteles Megrendelő figyelmét felhívni a feladatok teljesítése során a szakterület körében általa észlelt helytelenségekre, hiányosságokra vagy olyan körülményre, következményre, amely a Felek által elérni kívánt cél meghiúsulásához vezethet. Ennek elmulasztása esetén a Vállalkozó felelősséggel tartozik azon értesítés elmulasztásából eredő károkért, amelyek megtétele tőle elvárható lett volna.

3.7. Felek rögzítik, hogy <a termék> teljesítési helyre szállítása, raktárba történő berakodása, üzembe helyezése a Vállalkozó kötelezettsége. Az <terméknek> a teljesítés helyén a Megrendelő részére történő átadásáig az elvesztésükből, megsemmisülésükből, sérülésükből eredő károkért a Vállalkozót, ezt követően a Megrendelőt terheli anyagi felelősség. Vállalkozó felel továbbá minden olyan kárért, amely az általa végzett szállítás és/vagy a rakodás közben keletkezik, továbbá felel azokért a károkért, amelyek a késedelmes vagy hibás teljesítés miatt keletkeznek.

3.8. Felek rögzítik, hogy a szerződéses kötelezettségei teljesítése érdekében a Vállalkozónak vagy képviselőjének szükségessé válhat a Megrendelő által használt épületbe történő belépése. Vállalkozó elfogadja és betartja, illetve képviselőjével, alvállalkozójával is megismerteti és betartatja a Megrendelő székházának/telephelyeinek/egyéb ingatlanjainak üzemelésére vonatkozó biztonsági és egyéb előírásokat, amelyek a Megrendelő által használt épületbe történő be- és kiléptetésre, valamint ott tartózkodásra vonatkoznak. Vállalkozó ezen szabályok megszegéséből eredő esetleges károkért teljes felelőséggel tartozik.

**4. A TERMÉKÁTADÁS-ÁTVÉTEL SZABÁLYAI <termék beszerzése esetén>**

4.1. A Vállalkozó a szerződéses feladatai befejezését követően – elektronikus úton, illetve papír alapon – készre jelentést küld a Megrendelőnek, aki – a 2.1. pontban meghatározott véghatáridőre is tekintettel - meghatározza az átadás-átvétel időpontját.

4.2. Az 1.1. pontban meghatározott feladatok szerződésszerű befejezését követő átadás-átvétel során a Felek eljárására az alábbi rendelkezések irányadóak:

4.2.1. A Felek a Szerződésben és az 1. számú mellékletben meghatározott <termék> teljesítési helyre történő leszállításakor az átadás-átvételi eljárásról a Szerződés 2. számú mellékletét képező Átadás-átvételi jegyzőkönyvet vesznek fel. Az Átadás-átvételi jegyzőkönyv aláírására a Felek 6.1. pontban megjelölt képviselői jogosultak. Felek az Átadás-átvételi jegyzőkönyvben egyértelműen rögzítik az átvett <termék> átadás-átvételének valamennyi lényeges körülményét, feltételeit, a Felek átadás-átvétellel kapcsolatos esetleges észrevételeit, az átadás-átvétel eredményes megtörténtét, az átadás-átvétel időpontját, az átadó és átvevő megnevezését, aláírását, a két Fél bélyegzőjének lenyomatát, az átadott-átvett <termékeket>, valamint a szükséges tartozékokat (Mennyiségi átvétel).

4.2.2. Megrendelő fenntartja a jogot, hogy az <termékeket> a leszállításkor, a leszállítást követően haladéktalanul megvizsgálja, ellenőrizze, hogy azok megfelelnek-e a Szerződésben megjelölt, valamint rögzített paramétereknek és kikötött feltételeknek (Minőségi átvétel). Felek Átadás-átvételi jegyzőkönyvbe veszik a teljesítésnek a Megrendelő által megállapított hiányait és hibáit is. Megrendelő csak olyan feladat elvégzését hiányolhatja, amelyet a Vállalkozó által készített, és jelen szerződés 1. számú mellékletét képező Ajánlat tartalmaz, vagy – enélkül is – azt, amely miatt az érintett <termék> vagy annak tartozéka rendeltetésszerű használatra alkalmatlan.

4.2.3. A Megrendelő szavatossági kifogásait a 4.2.1. pontban foglaltak szerint felvett Átadás-átvételi jegyzőkönyv alapján érvényesítheti.

4.2.4. A nagyobb jelentőségű, a rendeltetésszerű használatot akadályozó hiba esetén Megrendelő az újabb átadás-átvételre olyan megfelelő újabb határidőt tűz, amely elegendő a hiányok pótlására és a hibák kijavítására, de ez a határidő nem haladhatja meg a 2.1. pontban meghatározott időpontot. Megrendelő jogosult az <termék> kijavításra, kiegészítésre Vállalkozónak visszaadni, mellyel kapcsolatban az elszállítás és visszaszállítás, valamint a javítás, pótlás költségei a Vállalkozót terhelik.

4.2.5. Amennyiben az átadás-átvételre a Vállalkozó által vállalt – a 2.1. pontban megjelölt - teljesítési véghatáridő előtt kerül sor, a Vállalkozó a 7.5. pontban írt kötbért csak a teljesítési véghatáridőtől kezdve köteles fizetni, ha addig a rendeltetésszerű használatot akadályozó hiányokat nem pótolja és a hibákat ki nem javítja. A 7.5. pontban írt kötbér alól is mentesül a Vállalkozó, ha a hiányokat és hibákat az átadás-átvétel után, de még a teljesítési véghatáridő előtt pótolta, illetve kijavította.

4.2.6. A Megrendelő az érintett <termékek> és tartozékaik átvétele esetén a 5.3. pontban meghatározott Vállalkozói díjból visszatarthatja a hiányok pótlásához, illetve a hibák kijavításához szükséges összeget.

4.2.7. Ha a Vállalkozó a pótlási és javítási feladatok elvégzésére vonatkozó kötelezettségének nem tesz eleget, a Megrendelő a szükséges feladatok elvégzésére a Vállalkozó költségére – egyéb kártérítési igényének fenntartása mellett – harmadik személyt is igénybe vehet.

Megállapítható a Vállalkozó mulasztása, ha

* a kijavítást a hiba megállapítását követő három munkanapon belül nem kezdi el,
* a kijavítást ok nélkül abbahagyja és a Megrendelő felszólítása ellenére sem folytatja,
* a kijavítást – felróható okból – a 4.2.4. pont szerint megállapított póthatáridőn belül – felróható okból – nem fejezi be.

**5. vállalkozói DÍJ, FIZETÉSI FELTÉTELEK**

5.1. Felek rögzítik, hogy a Szerződés, az elszámolás és a kifizetés pénzneme a magyar forint (HUF).

5.2. A Felek kifejezetten megállapodnak abban, hogy a Felek közötti elszámolás alapját a Vállalkozó által adott, 1. számú melléklet szerinti Ajánlat képezi. Vállalkozó a Szerződés tárgyát képező <termékek> szállítását az Ajánlatban meghatározott és az 5.3. pontban megjelölt Vállalkozói díjon teljesíti. A Vállalkozói díj Vállalkozó szerződésszerű feladataival kapcsolatos valamennyi díjat és költséget tartalmazza, továbbá Vállalkozó vállalja, hogy a Szerződés hatálya alatt az árváltoztatási jogával nem él.

5.3. Felek rögzítik, hogy Vállalkozót a jelen Szerződés 1.1. pontjában meghatározott és az 1. számú mellékletben részletezett <termékekkel> kapcsolatos feladatok szerződésszerű, teljeskörű elvégzéséért mindösszesen **nettó ,,,,,- Ft + 27% ÁFA (…,- Ft.) bruttó …….- Ft, (azaz bruttó……………….. forint) vállalkozói díj illeti meg.**

Felek rögzítik továbbá, hogy Vállalkozói díj magában foglalja a Szerződés 1.1. pontjában, valamint 1. számú mellékletében részletezett feladatok szerződésszerű teljesítésével kapcsolatban felmerülő valamennyi költséget.

5.4. Felek rögzítik, hogy a Vállalkozói díj teljes összege egy részletben kerül kifizetésre, előlegszámla benyújtására nincs lehetőség. / Felek megállapodnak abban, hogy a Vállalkozó az alábbi részteljesítési szakaszban köteles a feladatait elvégezni (teljesítés helye, határideje, menete, részteljesítés mértéke (%), részteljesítés összege (Ft)):

………………………………………………………………………………………………………………………………………………………………………………………………………………………………………………

5.5. Felek rögzítik, hogy a Szerződés akkor számít teljesítettnek, amikor a mennyiségi- és minőségi átadás-átvétel is eredményesen megtörtént, amikor a Megrendelő a Teljesítésigazolás kiállításával elfogadta a Szerződés szerint teljesítendő utolsó feladat Vállalkozó általi szerződésszerű elvégzését.

5.6. Megrendelő a szerződésszerű teljesítés elfogadásáról és igazolásáról az 4.2.1. pont szerint kiállított Átadás-átvételi jegyzőkönyv alapján, a Szerződés 3. számú melléklete szerinti Teljesítésigazolást állít ki az – az Átadás-átvételi jegyzőkönyv aláírását – követő 5 napon belül, és továbbítja azt a Vállalkozó részére. A Vállalkozó általi szerződésszerű teljesítést a Megrendelő részéről az 5.12. pontban kijelölt teljesítésigazolásra jogosult személy aláírásával igazolja. A határidő elmulasztása esetén a Felek a Teljesítésigazolást kiadottnak tekintik.

5.7. Vállalkozó a Megrendelő 5.6. pont szerint kiadott és aláírt Teljesítésigazolása birtokában, annak alapján, a Teljesítésigazolás átvételét követő 8 napon belül számlát állít ki a Megrendelő részére, melyhez csatolni kell a Teljesítésigazolás, valamint az Átadás-átvételi jegyzőkönyv egy példányát.

5.8. Megrendelő a vállalkozói díjat az 5.12. pontban megjelölt teljesítésigazolásra jogosult képviselője által aláírt Teljesítésigazolás alapján kiállított számla ellenében, a számla kézhezvételét követő 30 napos határidővel fizeti meg a Vállalkozó részére, Vállalkozó jelen Szerződés fejlécében megjelölt bankszámlaszámára történő banki átutalás útján.

5.9. Az utalással teljesített fizetési kötelezettség akkor tekintendő teljesítettnek, amikor az összeget az arra jogosult Fél bankszámláján a számlavezető bank jóváírja vagy jóvá kellett volna írnia. Amennyiben a Megrendelő a számlában szereplő díjjal szemben kamatot, kötbért vagy bármely egyéb beszámításra alkalmas követelést érvényesít, az azzal kapcsolatos esetleges vita a beszámítással nem érintett díj megfizetését nem késleltetheti.

5.10. A Vállalkozó által kiállított számla meg kell, hogy feleljen a számvitelről szóló 2000. évi C. törvény és az általános forgalmi adóról szóló 2007. évi CXXVII. törvény előírásainak, valamint a vonatkozó egyéb hatályos jogszabályi előírásoknak.

5.11. Amennyiben a számlát nem a fentiek figyelembevételével küldik meg, a nem szabályszerűen kiállított számla kiegyenlítése a számla szabályszerű módosításáig nem történik meg. A tartalmi vagy formai hiba miatt történő fizetés felfüggesztés következtében a számla jogszabályban foglalt módon történő javításának kézhezvételéig Megrendelő nem esik késedelembe. Az 5.8. pontban foglalt fizetési határidő csak a hibátlan, Megrendelő által befogadott számlákra vonatkozik.

5.12. A Megrendelő részéről teljesítésigazolásra jogosult személy:

Név:

Telefonszám:

E-mail:

5.13. Amennyiben a Megrendelő részéről kifogás merül fel a benyújtott számlával összefüggésben, úgy köteles a kifogásolt számlát 10 napon belül a kifogás megjelölésével együtt visszajuttatni a Vállalkozóhoz. A fizetési határidő a korrigált számla Megrendelő általi kézhezvételétől számítandó.

**6. A FELEK KAPCSOLATTARTÁSA**

6.1. Felek rögzítik, hogy a Szerződés teljesítése során a kapcsolatot az alábbiakban megjelölt személyeken keresztül tartják.

a) A Megrendelő részéről kijelölt kapcsolattartó személy:

 Név:

 Telefonszám:

 E-mail:

b) A Vállalkozó részéről kapcsolattartásra kijelölt személy:

 Név:

 Telefon:

 E-mail:

6.2. Felek rögzítik, hogy a kapcsolattartó személyében bekövetkezett változásról haladéktalanul, de legkésőbb 15 napon belül tájékoztatják egymást. A másik Fél kapcsolattartója részére megküldött minden értesítést és tájékoztatást mindaddig hatályosnak és érvényesnek kell tekinteni, ameddig az adott Fél írásban be nem jelenti a másik Félnek a kapcsolattartó személyében bekövetkezett változásokat.

6.3. A kapcsolattartók jogosultak a szerződéssel kapcsolatos minden értesítés, utasítás átadás-átvételére. A kapcsolattartók nem jogosultak a szerződés módosítására és a szerződés megszüntetésére, illetve olyan utasítás átadás-átvételére, amely közvetlenül a tárgyi szerződés módosítását eredményezné.

6.4. Felek rögzítik, hogy egymás között minden nyilatkozatot vagy egyéb értesítést írásban – tértivevényes levélben vagy e-mailben – kell eszközölni, amely akkor tekinthető szabályszerűnek, ha a kapcsolattartó személyek részére kézbesítették. Az e-mail útján történő kézbesítés esetén a nyilatkozat vagy értesítés akkor válik joghatályossá, amikor a címzett azt igazoltan kézhez vette, vagy arról automatikus vagy kifejezett visszaigazolás érkezett. A tértivevényes ajánlott postai küldeményt a kézbesítés megkísérlésének napján kézbesítettnek kell tekinteni, ha a címzett az átvételt megtagadta. Ha a kézbesítés azért volt eredménytelen, mert a címzett az iratot nem vette át (az a feladóhoz „nem kereste” jelzéssel érkezett vissza), az iratot – az ellenkező bizonyításáig – a postai kézbesítés második megkísérlésének napját követő ötödik munkanapon kézbesítettnek kell tekinteni.

6.5. Felek rögzítik, hogy sürgős, halasztást nem tűrő esetben szóbeli, vagy telefonos kapcsolattartási mód is megengedett, amennyiben az értesítés 1 munkanapon belül az 6.4. pontban meghatározott módon is megküldésre kerül. Ennek hiányában a nyilatkozat a határidő elteltét követően hatálytalanná válik. Az írásbeli értesítés elmulasztásából eredő esetleges károkért a mulasztó Fél felelősséggel tartozik, a jogkövetkezmények az értesítést mulasztó Felet terhelik.

**7. JÓTÁLLÁS, KÁRTÉRÍTÉSI FELELŐSSÉG, SZERZŐDÉST BIZTOSÍTÓ MELLÉKKÖTELEZETTSÉGEK**

7.1. Vállalkozó az általa a Szerződés keretében elvégzett feladatokért, munkákért, illetve az általa felhasznált, illetve beépített anyagokért **6 hónapos jótállást** vállal. A jótállás kezdete a 4.2.1. pontban foglaltak szerinti Átadás-átvételi jegyzőkönyv felvételének, illetve aláírásának, a sikeres átadás-átvételnek – azaz a szerződéses feladatok teljesítésének – időpontja. Felek rögzítik, hogy amennyiben a felhasznált anyagokra a gyártói jótállási időtartam ennél hosszabb, abban az esetben az az irányadó. Amennyiben jogszabály a jelen pontban rögzített jótállási időn túl hosszabb kötelező alkalmassági időt ír elő, úgy a jótállási időn túl a jogszabályban rögzített szavatossági időszak érvényes.

7.2. Vállalkozó kötelezettséget vállal arra, hogy a jótállási időszak folyamán felmerülő minden, a teljesítésére visszavezethető, a jótállási körbe tartozó hiba, hiányosság kiküszöbölését saját költségére és kockázatára teljesíti. A jótállás nem terjed ki a rendeltetésellenes vagy szakszerűtlen kezelésből, tárolásból eredő meghibásodásokra, a természetes elhasználódásnak kitett anyagokra, továbbá az elemi károkra és „vis maior” esetekre. Megrendelő köteles írásban, haladéktalanul értesíteni a Vállalkozót a jótállási idő során felmerülő bármely hibáról, hiányosságról. A jótállási idő alatt bejelentett igények és követelések a jótállási idő lejárta után is érvényesíthetők.

7.3. Vállalkozó kijelenti, és felelősséget vállal azért, hogy az általa a Szerződés keretében átadott termékek/nyújtott szolgáltatás, valamint a felhasznált anyagok, eszközök és egyéb termékek:

* per-, teher- és igénymentesek,
* azok Szerződés szerinti felhasználási jogát 3. személy joga nem zárja ki vagy nem korlátozza,
* megfelelnek a hatályos jogszabályokban, szabványokban, szokványokban előírt követelményeknek, különös tekintettel a magas szakmai színvonalú minőségi előírásokra, és ennek megfelelően Vállalkozó rendelkezik a termékekre, ill. felhasznált anyagokra vonatkozó minden szükséges tanúsítvánnyal, hatósági engedéllyel, illetve jóváhagyással.

Ezen kötelezettségek megszegésével okozott kárért Vállalkozó kárfelelősséggel tartozik.

7.4. Vállalkozó az általa a Szerződés szerint végzett tevékenységért a Ptk. szerinti kárfelelősséggel tartozik, köteles Megrendelő részére megtéríteni a teljes nettó Vállalkozói díj erejéig mindazt a kárt, amely nem teljesítése, vagy nem szerződésszerű, nem jogszabályszerű teljesítése, magatartása miatt merült fel. Vállalkozó korlátlanul felel azokért a károkért, amelyeket szándékosan, illetve amelyeket az életben, testi épségben vagy egészségben okozott. Vállalkozó a Megrendelő nem teljesítése vagy nem szerződésszerű, nem jogszabályszerű teljesítése, magatartása okán bekövetkezett hibáért és késedelemért nem vonható felelősségre.

7.5. Amennyiben a Vállalkozó Szerződésben foglalt kötelezettségeit késedelmesen – azaz nem a Szerződés 2.1. pontjában, vagy a Felek által a teljesítés során előzetesen írásban meghatározott póthatáridőben – teljesíti (kivéve: a vis maior esetét), úgy a Megrendelő minden késedelemmel érintett napra az 5.3. pontban meghatározott teljes Vállalkozói díj összegének 1 %-ával (……….,- Ft) megegyező mértékű **késedelmi kötbérre** jogosult; a kötbér minden megkezdett nap után jár azzal, hogy mértéke nem haladhatja meg a teljes Vállalkozói díj összegének 10%-át (……….,-Ft).

7.6. Amennyiben a Szerződés teljesítése során bármikor a Vállalkozó számára olyan körülmény áll elő, amely akadályozza a határidőben történő teljesítést, úgy a Vállalkozónak haladéktalanul – a 6.4. és 6.5. pontokban foglaltaknak megfelelő módon – értesítenie kell a Megrendelőt a késedelemről, annak várható elhúzódásáról, okairól, és köteles kötbérterhes póthatáridőt vállalni. A Vállalkozónak felróhatóan késedelmes teljesítés esetére kikötött kötbér megfizetése nem mentesít a teljesítés alól.

7.7. Amennyiben Vállalkozó a Szerződésben meghatározott feladatait nem szerződésszerűen teljesíti, úgy a Megrendelő a hiba kijavítása iránti igény mellett minden, a szerződésszerű teljesítésig eltelt nap után a késedelmi kötbér mértékével megegyező mértékű **hibás teljesítési kötbérre** jogosult; a kötbér minden megkezdett nap után jár azzal, hogy mértéke nem haladhatja meg teljes Vállalkozói díj összegének 10%-át (…………,- Ft).

7.8. Amennyiben Vállalkozó a Szerződésben meghatározott feladatait nem teljesíti (kivéve: a vis maior esetét), úgy a Szerződés meghiúsulása esetén Megrendelő a teljes Vállalkozói díj 10%-ának (…….,- Ft) megfelelő mértékű **meghiúsulási kötbérre jogosult**. Nem teljesítésnek minősül a Szerződésben foglalt feladatok teljesítése során beállt 10 napot meghaladó késedelem is. Meghiúsulási kötbérigény érvényesítése esetén Megrendelő a további teljesítést nem követelheti.

7.9. A kötbér érvényesítése kötbérértesítővel történik. Vállalkozó a kötbérértesítőben foglaltakat 5 munkanapon belül vitathatja, ezt követően a kötbérigény elismert követelésnek minősül, és a Megrendelő jogosult kötbérigényét a vállalkozói díjból levonni.

7.10. A kötbér a szerződésszegés napján válik esedékessé. Vállalkozó mentesül a kötbérfizetési kötelezettség alól, ha szerződésszegését kimenti. Megrendelő kötbérigényét attól függetlenül érvényesítheti, hogy a Vállalkozó szerződésszegéséből kára származott-e. Megrendelő a kötbér mellett érvényesítheti a kötbért meghaladó kárát. Megrendelő a szerződésszegéssel okozott kárának megtérítését akkor is követelheti, ha kötbérigényét nem érvényesítette.

7.11. Felek kifejezetten rögzítik, hogy Megrendelő a kötbért, illetve a kötbér mértékét meghaladó mértékű kárigényét – amennyiben azt Vállalkozó nem vitatja – jogosult beszámítással érvényesíteni a Vállalkozó még ki nem egyenlített számlájával szemben. Amennyiben a Megrendelőnek a Vállalkozó nem teljesítése vagy hibás teljesítése folytán nem keletkezik ellenérték-fizetési kötelezettsége, úgy Vállalkozó köteles a kötbér összegét Megrendelő kötbérértesítőjének kézhezvételét követő 8 banki napon belül Megrendelő részére megfizetni.

7.12. Felek rögzítik, hogy a Megrendelő részéről bármely nem szerződésszerű teljesítés jogi fenntartás nélküli elfogadása nem értelmezhető joglemondásként azon igényről vagy igényekről, amely vagy amelyek a Megrendelőt a Vállalkozó szerződésszegése következményeként megilletik.

**8. A SZERZŐDÉS MÓDOSÍTÁSA, MEGSZŰNÉSE, FELMONDÁSA**

8.1. A Szerződés mindennemű módosítása és kiegészítése kizárólag írásos formában, a Felek egyetértésével lehetséges.

8.2. A Szerződés az alábbi módokon szűnhet meg:

a) szerződéses kötelezettségek mindkét Fél általi szerződésszerű teljesítésével, de legkésőbb a 2.1. pontban meghatározott időpontban,

b) Felek közös megegyezését kifejező, a Szerződés megszüntetésére irányuló megállapodásával,

c) illetve a Szerződés azonnali hatályú (rendkívüli) felmondásával.

8.3. A Felek megállapodnak abban, hogy a Szerződés csak közös megegyezéssel szüntethető meg, a mindkét Fél akaratát kifejező és aláírt megszüntető módosítással. A Szerződés 2.1. pontjában meghatározott határozott időtartama alatt a Felek a Szerződést **rendes felmondással** **érvényesen** **nem szüntethetik meg./Határozatlan időtartamú szerződés esetén a rendes felmondási idő 30 nap.**

8.4. A Szerződést bármelyik Fél, írásban, azonnali hatállyal, a másik Félhez intézett jognyilatkozattal megszüntetheti (**rendkívüli felmondás**). Rendkívüli felmondási okként szolgálhat különösen, de nem kizárólagosan:

* amennyiben a Vállalkozó a teljesítését a Szerződés aláírását követő 5 munkanapon belül nem kezdi meg,
* amennyiben Vállalkozó teljesítését jogos ok nélkül megtagadja, vagy a teljesítést abbahagyja és azt a Megrendelő felszólítása ellenére sem folytatja,
* amennyiben Vállalkozó a teljesítést – felróható okból – a 2.1. pont szerint megállapított véghatáridőn belül nem fejezi be,
* amennyiben bármelyik Fél a szerződéses kötelezettségének a másik Fél erre vonatkozó írásbeli felhívása ellenére, az abban foglalt póthatáridő tűzése mellett sem tesz eleget,
* amennyiben bármelyik Fél a szerződéses kötelezettségét súlyosan vagy ismétlődően megszegi, vagy egyébként olyan magatartást tanúsít, amely jelen szerződés fenntartását lehetetlenné teszi,
* a Vállalkozónak felróható lehetetlenülés esetén,
* amennyiben Megrendelő a Vállalkozói díj megfizetésével neki felróható és ki nem menthető okból 60 napot meghaladó fizetési késedelme esik, és ezt a Vállalkozó felszólításának kézhezvételét követően, az abban foglalt fizetési határidőn belül nem orvosolja,
* amennyiben bármelyik Fél ellen csőd-,felszámolási vagy kényszertörlési eljárás indul, vagy végelszámolását határozzák el, vagy fizetésképtelenségét bíróság a vonatkozó jogszabályok alapján jogerősen megállapítja.
* amennyiben Vállalkozó ellen az egyéni vállalkozóról és egyéni cégről szóló 2009. évi CXV. törvény 19.§ értelmében az egyéni vállalkozói tevékenységre való jogosultság megszüntetésére, vagy tevékenység folytatásának megtiltására irányuló eljárás indul, mely változást Vállalkozó köteles Megrendelő részére 8 napon belül, írásban bejelenteni.

8.5. Rendkívüli, azonnali hatályú felmondás esetén a Vállalkozót a már teljesített szolgáltatásokkal arányos költség illeti meg.

8.6. A Felek kifejezetten rögzítik, hogy a Szerződés Megrendelő részéről történő felmondása a szerződésszegéshez fűződő egyéb szankciók vagy jogosultságok gyakorlását nem zárja ki, illetve nem korlátozza.

8.7. Felek a Szerződés bármely okból történő megszűnése esetén a megszűnést követő 15 napon belül elszámolnak egymással, és teljesítik a megszűnés időpontjában egymással szemben fennálló, nem vitatott pénzügyi kötelezettségeiket.

8.8. A Szerződés tekintetében a Ptk. 6:248. §-ának lehetetlenülésre, valamint 6:249. §-ának elállásra vonatkozó szabályai az irányadóak.

**9. VIS MAIOR**

9.1. A jelen Szerződés értelmezése szempontjából a „vis maior" olyan rendkívüli esetekre vonatkozik, melyek a Felek érdekkörén kívüli, elháríthatatlan okok következményei, és amelyek nekik nem felróhatóak. Ilyen esetek lehetnek: pl. sztrájk, háború vagy forradalom, tűzeset, árvíz, járvány, karantén korlátozások és szállítási embargó stb. A vis maiornak közvetlen összefüggésben kell állnia a bekövetkezett szerződésszegéssel.

9.2. A Vállalkozó nem sújtható kártérítéssel vagy a Szerződés nem teljesített részétől való elállással, illetve kötbérrel, ha a késedelmes teljesítés vagy meghiúsulás vis maior eredménye. A Megrendelő nem sújtható kötbérrel, ha a késedelmes teljesítés vis maior eredménye. Vis maior bekövetkezése esetén a Felek a felmerült kárukat saját maguk viselik. Megrendelő a Vállalkozói díjat, illetve annak arányos részét kizárólag a vis maiort előidéző ok bekövetkezéséig köteles fizetni Vállalkozó részére, Vállalkozó eddig az időpontig köteles a Szerződés szerinti kötelezettségeit teljesíteni.

9.3. Vis maiorra a Vállalkozó csak akkor hivatkozhat, ha az esemény bekövetkeztét követően a 6.4. és 6.5. pontok szerinti módon haladéktalanul értesíti a Megrendelőt a vis maior tényéről, okáról és valószínű időtartamáról, amennyiben az előtte ismert.

9.4. Felek rögzítik, hogy a Szerződésben foglalt határidők a vis maior időtartamával meghosszabbodnak. Amennyiben a vis maior időtartama meghaladja a 30 napot, a Megrendelőnek jogában áll - hátrányos jogi következmények nélkül - a Szerződés nem teljesített részétől elállni oly módon, hogy a Vállalkozóhoz erről értesítést küld a Vállalkozó általi átvételt igazolható módon. Amennyiben a Vállalkozó a jelen pontban foglalt határidőn belül a teljesítést már megkezdte, a teljesítés elfogadását a Megrendelő a jelen pontban foglaltak alapján nem tagadhatja meg.

**10. TITOKTARTÁS**

10.1. A Felek megállapodnak abban, hogy a Szerződés teljesítése során a másik Félről tudomásra jutott információkat, adatokat, így különösen a tulajdonukat képező, vagy az üzleti tevékenységükkel, gazdálkodásukkal, pénzügyi és jogi helyzetükkel kapcsolatos információkat (amelyeket a Szerződés teljesítése érdekében egymás előtt felfednek, illetőleg amelyek a Szerződéssel összefüggésben válnak számukra ismertté, vagy egyébként hozzáférhetővé)

1. üzleti titokként kezelik,
2. azt jogosulatlan személy részére nem szolgáltatják ki, illetve nem teszik egyéb módon hozzáférhetővé,
3. azt csak a Szerződés teljesítéséhez, az ahhoz szükséges mértékben használják fel, és csak a teljesítésben közvetlenül részt vevő alkalmazottaik, illetve alvállalkozóik, közreműködőik vagy teljesítési segédeik számára teszik hozzáférhetővé,
4. azzal egyéb módon nem élnek vissza.

A Megrendelő és a Vállalkozó a másik Fél előzetes írásos hozzájárulása nélkül a Szerződés hatálya alatt tudomására jutott valamennyi információt - függetlenül annak megjelenési formájától - kizárólag a Szerződés teljesítése érdekében használhatja fel.

10.2. A jelen fejezetben vállalt kötelezettségek a Szerződés megszűnését követően határozatlan ideig hatályban maradnak, kivéve, ha a kérdéses információ hozzáférhetővé tételének megakadályozása – jogszabályváltozás, vagy egyéb körülmények beálltának következtében – kétséget kizáró módon nem áll többé az érintett Fél érdekében, illetve, ha az információ nem került egyébként is nyilvánosságra.

10.3. A Felek kijelentik, hogy a szerződésben szereplő személyes adatokat az Európai Parlament és Tanács 2016. április 27-i (EU) 2016/679 rendeletének (GDPR) 6. cikk (1) bekezdés f/ pontja és az információs önrendelkezési jogról és az információszabadságról szóló 2011. évi CXII. törvény 5. § alapján jogszerűen kezelik, az adatkezelés a szerződés teljesítéséhez szükséges. Felek a Szerződés teljesítése során mindvégig adatkezelőnek minősülnek, a megadott személyes adatokat a vonatkozó szabályok szerint kezelik és védik.

**11. VEGYES ÉS ZÁRÓ RENDELKEZÉSEK**

11.1.Amennyiben a Szerződés valamely rendelkezése érvénytelen vagy érvénytelenné válik, illetve hatályát veszti, ez a Szerződés egyéb rendelkezéseinek érvényességét nem érinti, kivéve, ha a Felek a Szerződést az érvénytelen rendelkezés nélkül nem kötötték volna meg. Felek megállapodnak abban, hogy fenti eset bekövetkezése esetén haladéktalanul gondoskodnak arról, hogy az érvénytelen, érvénytelenné váló, illetve hatályát vesztett rendelkezés helyett haladéktalanul a Szerződés céljának megfelelő rendelkezést helyezzék hatályba.

11.2. Amennyiben a Felek között vitás kérdés keletkezik, úgy Felek azt elsősorban egyeztetés útján rendezik. Felek rögzítik, hogy csak abban az esetben fordulnak bírósághoz, amennyiben az egyeztetés 30 napon belül nem vezet eredményre. Felek megállapodnak abban, hogy a jogvita eldöntésére alávetik magukat - a pertárgy értékétől függően - a polgári perrendtartásról szóló 2016. évi CXXX. törvény (a továbbiakban: Pp.) szerint hatáskörrel és illetékességgel rendelkező bíróság kizárólagos illetékességének.

11.3. A Szerződés értelmezése és a Szerződésben nem szabályozott kérdések tekintetében a hatályos magyar jogszabályok, különösen a Ptk. és a Pp. rendelkezései az irányadóak.

11.4. A Vállalkozó az államháztartásról szóló 2011. évi CXCV. törvény (Áht.) 41. § (6) bekezdés és a nemzeti vagyonról szóló 2011. évi CXCVI. törvény (Nvt.) 3. § (1) bekezdés alapján - teljes jogi felelőssége ismeretében – nyilatkozik, hogy jelen szerződés alapján átlátható szervezetnek minősül. A Szerződés csak jogszerűen megtett átláthatósági nyilatkozat megléte esetén hatályos.

Vállalkozó tudomásul veszi, hogy az átláthatóság ellenőrzése céljából Megrendelő a jelen szerződésből eredő követelései elévüléséig az Áht. 55.§ szerint jogosult a Vállalkozó átláthatóságával összefüggő, az Áht. 55.§ rögzített adatokat kezelni.

Vállalkozó kijelenti továbbá, hogy Átláthatósági nyilatkozata a valóságnak megfelel, az abban foglaltakat fenntartja, és kötelezettséget vállal arra, hogy amennyiben cégadataiban bármilyen az átláthatóságát is érintő változás következik be, köteles a változás tényét és a megváltozott adatokat haladéktalanul, de legkésőbb a változás bekövetkezésétől számított 15 napon belül írásban bejelenteni, ellenkező esetben teljes felelősséget vállal a bejelentése elmulasztásából eredő minden kárért.

11.5. Jelen vállalkozási Szerződés 3/4 (három/négy) mellékletet tartalmaz, melyek a Szerződés elválaszthatatlan részét képezik:

1. számú melléklet: Ajánlat

2. számú melléklet: Átadás-átvételi jegyzőkönyv minta

3. számú melléklet: Teljesítésigazolás minta

4. számú melléklet: Átláthatósági nyilatkozat

Jelen vállalkozási Szerződést a Felek elolvasás, értelmezés és megértés után, mint akaratukkal és üzleti érdekeikkel mindenben megegyezőt jóváhagyólag írták alá. Jelen szerződés ….. (….) számozott oldalon, …… (….) eredeti, egymással mindenben megegyező példányban készült, amelyből …. példány a Megrendelőt, ……. példány a Vállalkozót illeti meg.

|  |  |
| --- | --- |
| Budapest, 20 ………………….. | Budapest, 20 ………………….. |

|  |  |
| --- | --- |
| ………………………………………….**<intézmény neve>**<képviselő neve, beosztása>**Megrendelő** | …………………………………………. **<partner neve>** **Vállalkozó** |
| Pénzügyi szempontból ellenjegyezte:Budapest, 20 …………………..………………………………………<név> |  |

### 3. számú melléklet

### TELJESÍTÉS IGAZOLÁS

**Szerződő fél** (megrendelő,)

Neve:

Székhelye:

**Szerződő fél** (vállalkozó,)

Neve:

Székhelye:

1. Szerződés iktatószáma: ……/……………………..
2. Teljesítés igazolás időszaka: 20….. ………………..-tól 20………………..-ig.
3. Teljesítés helye: …………………………………………………
4. Az igazolt időszakban elvégzett feladatok azonosíthatóan részletezve:

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

1. A teljesítést igazoló egyéb dokumentumok megjelölése (pl.: építési napló, jegyzőkönyv, stb.):

……………………………………………………………………………………………………………………………………………………………………………………………………………………………………………………………………………………………………………………………………

Jelen teljesítés igazoló dokumentumot a szerződött partner köteles kitöltve, aláírásával ellátva a <szervezet neve> képviselőjének a szerződésben meghatározott határidő betartásával kézbesíteni.

A teljesítés kapcsán a <szervezet neve> szerződött partnere az elvégzett munka ellenértékéről a fent megjelölt szerződésben foglaltak szerinti számla kiállítására és benyújtására jogosult. Az elvégzett munkát a <szervezet> képviselője jelen dokumentum aláírásával igazolja, és a Z -…..……./20..… számú kötelezettségvállalás …….pontja szerint ………………Ft, azaz …………..………………….forint díjazást elismer.

Budapest, 20…. ­­­­­............................... Budapest, 20….. ­­­­­...............................

|  |  |
| --- | --- |
| ***………………………………………………………*** | ***………………………………………………………*** |
| ***<partner neve>*** | ***<szervezet neve>*** |